भास्कर संवाददाता | इंदौर
भास्कर संवाददाता | इंदौर
इंदौर वन मंडल में जंगलों की सुरक्षा को लेकर मिस मैनेजमेंट उजागर हुआ। इंदौर डिविजन की इंदौर, महू, मानपुर और चोरल रेंज को मिलाकर कुल 97 बीट हैं। एक बीट औसतन 150 हेक्टेयर में फैली है। इन बीटों के लिए 197 फॉरेस्ट गार्ड डिविजन को मिले हैं, इसके बावजूद 23 बीट ऐसी हैं जिनकी सुरक्षा भगवान भरोसे है। पिछले दिनों मुख्य वन संरक्षक द्वारा बीट तैनाती को लेकर की गई समीक्षा बैठक में इसका खुलासा हुआ। मुख्य वन संरक्षक पुरुषोत्तम धीमान ने सभी खाली बीटों पर तुरंत वन रक्षक को भेजने के आदेश जारी किए। बताया जाता है जंगलों में जाने के बजाय वन रक्षक स्पेशल ड्यूटी, उड़नदस्ता, रेस्क्यू में एडजस्ट करवा लेते हैं। वन संरक्षक वीके वर्मा ने सभी रेंज से वन रक्षकों की जानकारी मांगी है। सांवेर, धार रोड, गांधी नगर, सुपर कॉरिडोर जैसी जगह जहां पर राजस्व की जमीनें हैं और जंगलों का नामोनिशान नहीं है।
bho_Deva bho_Deva hin_Deva